ਕਾਲਾ ਸ਼ੱਕਰ ਖੋਰਾ
ਕਾਲਾ ਸ਼ੱਕਰ ਖੋਰਾ ਨੂੰ ਫੁੱਲਾਂ ਦਾ ਰਸ ਚੂਸਣ ਦੀ ਆਦਤ ਅਤੇ ਕਾਲੇ ਰੰਗ ਕਰਕੇ ਕਿਹਾ ਜਾਂਦਾ ਹੈ।ਇਸ ਦਾ ਵਿਗਿਆਨਿਕ ਨਾਮ:ਨੈਕਟੇਰੀਨੀਆ ਏਸੀਆਟਿਕਾ ਹੈ। ਇਨ੍ਹਾਂ ਦੀਆਂ ਸੌ ਤੋਂ ਵੱਧ ਜਾਤੀਆਂ ਦੇ ਪਰਿਵਾਰ ਹੈ। ਇਹ ਪੰਛੀ ਭਾਰਤੀ ਮਹਾਦੀਪ ਦੇ ਉਚਾਈ ਵਾਲੇ ਇਲਾਕਿਆਂ ਵਿਚਲੇ ਬਾਗ਼ਾਂ, ਖੇਤਾਂ, ਜੰਗਲਾਂ ਗੱਲ ਕੀ ਸਭ ਥਾਵਾਂ ਤੇ ਰਿਹੰਦੇ ਹਨ। ਇਹਨਾਂ ਦਾ ਖਾਣਾ ਫੁੱਲਾਂ ਦੇ ਰਸ, ਕੀੜੇ-ਮਕੌੜੇ ਅਤੇ ਮੱਕੜੀਆਂ ਹਨ। ਇਹਨਾਂ ਦੀ ਅਵਾਜ ਚਵੀਟ-ਚਵੀਟ-ਚਵੀਟ ਦੀ ਹੁੰਦੀ ਹੈ।

ਬਣਤਰ
ਇਸ ਦੀ ਲੰਬਾਈ 10 ਸੈਂਟੀਮੀਟਰ ਹੁੰਦੀ ਹੈ। ਇਸ ਪਤਲੀ ਲੰਮੀ ਅਤੇ ਹੌਲੀ-ਹੌਲੀ ਥੱਲੇ ਨੂੰ ਮੁੜੀ ਹੋਈ ਚੁੰਝ ਫੁੱਲਾਂ ਦੇ ਅੰਦਰੋਂ ਰਸ ਚੂਸਦੀ ਦੀ ਮਦਦ ਕਰਦੀ ਹੈ। ਇਸ ਦੀ ਜੀਭ ਲੰਮੀ, ਪਤਲੀ ਅਤੇ ਪਾਈਪ ਵਰਗੀ ਹੁੰਦੀ ਹੈ। ਨਰ ਦਾ ਰੰਗ ਰੰਗ ਗੂੜ੍ਹਾ-ਜੈਤੂਨੀ ਭੂਰਾ ਅਤੇ ਮਾਦਾ ਦਾ ਰੰਗ ਫਿੱਕਾ-ਜੈਤੂਨੀ ਹੁੰਦਾ ਹੈ। ਨਰ ਦੇ ਮੋਢਿਆਂ ਹੇਠ ਇੱਕ ਚਮਕਦਾਰ ਪੀਲਾ-ਲਾਲ ਚੱਟਾਕ ਹੁੰਦਾ ਹੈ ਜਿਹੜਾ ਸਿਰਫ਼ ਉੱਡਣ ਵੇਲੇ ਹੀ ਝਾਤੀਆਂ ਮਾਰਦਾ ਹੈ।

ਅਗਲੀ ਪੀੜ੍ਹੀ
ਇਨ੍ਹਾਂ ਤੇ ਬਹਾਰ ਮਾਰਚ ਤੋਂ ਮਈ ਵਿੱਚ ਆਉਂਦੀ ਹੈ। ਬਹਾਰ ਵਿੱਚ ਨਰ ਦਾ ਰੰਗ ਗੂੜ੍ਹੀ-ਨੀਲੀ ਜਾਮਣੀ ਭਾਹ ਵਾਲਾ ਕਾਲਾ ਹੋ ਜਾਂਦਾ ਹੈ। ਇਸ ਦਾ ਛੋਟੀ ਜਿਹੀ ਥੈਲੀ ਵਰਗਾ ਆਲ੍ਹਣਾ ਜ਼ਮੀਨ ਤੋਂ 2 ਤੋਂ 3 ਮੀਟਰ ਦੀ ਉਚਾਈ ‘ਤੇ ਕਿਸੇ ਕੰਡਿਆਲ਼ੀ ਝਾੜੀ ਜਾਂ ਕੰਧਾਂ ਉੱਤੇ ਚੜ੍ਹੀਆਂ ਫੁੱਲਾਂ ਦੀ ਵੇਲਾਂ ਵਿੱਚ ਹੁੰਦਾ ਹੈ। ਮਾਦਾ ਜੜ੍ਹਾਂ, ਲੀਰਾਂ, ਤੀਲਿਆਂ ਅਤੇ ਹੋਰ ਗੰਦ-ਮੰਦ ਨੂੰ ਮੱਕੜੀਆਂ ਦੇ ਜਾਲੇ ਵਿੱਚ ਬੁਣ ਕੇ ਬਣਾਉਂਦੀਆਂ ਹਨ। ਮਾਦਾ ਦੇ 2 ਤੋਂ 3 ਭੂਸਲ਼ੇ ਫਿੱਕੀ ਹਰੀ ਭਾਹ ਵਾਲੇ ਚਿੱਟੇ ਅੰਡੇ ਹੁੰਦੇ ਹਨ।

ਗੈਲਰੀ

ਹਵਾਲੇ

ਬਾਹਰੀ ਕੜੀਆਂ

 Internet Bird Collection
 Call recordings on Xeno-Canto

ਪੰਛੀ
ਭਾਰਤ ਦੇ ਪੰਛੀ
ਬੰਗਲਾਦੇਸ਼ ਦੇ ਪੰਛੀ
ਸ੍ਰੀਲੰਕਾ ਦੇ ਪੰਛੀ